**HOTĂRÂREA nr. 204/03.11.2021**

**privind aprobarea Planului de măsuri al Comitetului Județean pentru Situații de Urgență Dâmbovița pentru perioada sezonului rece 2021-2022 în cazul manifestării tipurilor de risc specifice în judeţul Dâmboviţa**

 Având în vedere:

- Hotărârea nr. 557/2016 privind managementul tipurilor de risc;

- Ordinul comun nr. 459/78/2019 pentru aprobarea Regulamentului privind gestionarea situațiilor de urgență generate de fenomene hidrometeorologice periculoase având ca efect producerea de inundații, secetă hidrologică, precum și incidente/accidente la construcții hidrotehnice, poluări accidentale pe cursurile de apă și poluări marine în zona costieră;

- Ordinul comun nr. 1576/161/2017 pentru aprobarea Regulamentului de gestionare a situațiilor de urgență specifice tipului de risc căderi masive de zăpadă și riscurile asociate acestora;

- Planul de măsuri al Comitetului Județean pentru Situații de Urgență Dâmbovița pentru perioada sezonului rece 2021-2022 nr. 2633903/03.11.2021;

În conformitate cu prevederile art. 11, alin. (1) coroborat cu art. 22 din Ordonanţa de urgenţă nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare;

În considerarea aprobării tacite a proiectului de hotărâre nr. 204, comunicat spre analiză şi dezbatere membrilor Comitetului Judeţean pentru Situaţii de Urgenţă la data de 03 noiembrie 2021;

 În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004,

 **Comitetul Județean pentru Situaţii de Urgenţă Dâmbovița, adoptă prezenta**

**HOTĂRÂRE:**

 **Art.1.** Comitetul Județean pentru Situații de Urgență Dâmbovița aprobă Planul de măsuri al Comitetului Județean pentru Situații de Urgență Dâmbovița pentru perioada sezonului rece 2021-2022, conform anexei la prezenta hotărâre.

**Art.2.** Structurile nominalizate în Planul menționat la art. 1, precum și celelalte structuri reprezentate în Comitetul Județean pentru Situații de Urgență Dâmbovița vor asigura îndeplinirea sarcinilor stabilite și a funcțiilor de sprijin repartizate, conform prevederilor legale, în vederea bunei gestionări a situațiilor de urgență ce pot apărea pe perioada sezonului rece.

**Art.3.** Prin grija Secretariatului Tehnic Permanent al Comitetului Județean pentru Situații de Urgență Dâmbovița, din cadrul Inspectoratului pentru Situații de Urgență ”Basarab I” al județului Dâmbovița, prezenta hotărâre se publică pe site-ul Instituţiei Prefectului – judeţul Dâmboviţa (Secţiunea: Activităţi\_Situaţii de Urgenţă) şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Județean pentru Situații de Urgență Dâmbovița și comitetelor locale pentru situații de urgență din județul Dâmbovița, spre însușire și punere în aplicare, la ordin/solicitare/nevoie, în funcție de evoluția situației operative din județul Dâmbovița, pe timpul sezonului rece.

**PREŞEDINTELE C.J.S.U. DÂMBOVIŢA**

***PREFECT,***

***dr. ing. AURELIAN POPA***